Rune Lund (EL), 2006-10-24:
Fra Enhedslistens side kan vi støtte lovændringerne på taxiområdet, idet vi håber, at lovforslaget vil få den tilsigtede effekt, når det gælder en bedre udnyttelse af taxivogne.
I en række af høringssvarene i forbindelse med det her lovforslag er der opstillet ønsker til andre ændringer, der også drejer sig om den kommunale forvaltning af taxiloven.
Det, jeg tænker på her, er f.eks. ønsker om fastlæggelse af ensartede regler for tilsyn.
Det er f.eks. 3F, der ønsker, at det gøres mere tydeligt, hvad det kommunale tilsyn skal bestå i, fordi 3F i sit høringssvar skriver, at de har erfaringer med, at det kommunale tilsyn tit er mangelfuldt.
Enhedslisten vil under det her lovforslags behandling i udvalget gerne drøfte, om det kunne lade sig gøre at opstille regler eller retningslinjer for dette tilsyn.
Det synes vi kunne være interessant at diskutere.
Vi kan faktisk også i høringssvarene læse, at der er en ret stor bekymring for, om loven vil give nye muligheder for, at kommunerne kan undtage selskaber fra pligt til tilslutning til bestillingskontorer.
Den bekymring kunne måske afkræftes, hvis ministeren her i dag eller i betænkningen eller i svar på udvalgsspørgsmål under udvalgsbehandlingen, når den tid kommer, kan tydeliggøre, at det ikke er hensigten at give muligheder for at undvige pligten til at blive tilsluttet et bestillingskontor.
Det drejer sig bare om, at kommunerne fortsat skal have mulighed for dispensation på særlige vilkår.
Jeg læser det, som om man viderefører de gældende regler og den gældende praksis, men mange af de hørte arbejdsgivere forstår imidlertid lovændringen på en mere vidtgående måde, sådan som jeg læser høringssvarene.
Jeg kunne bare godt tænke mig en præcisering fra ministerens side af, at man der kører med de regler, som man har kørt med tidligere.
Den er jeg meget glad for.
Heller ikke jeg kan svinge mig helt derop, hvor hr. Magnus Heunicke var i poesiens verden, selv om jeg synes, det er charmerende, at det også sker fra Folketingets talerstol, og jeg elsker også at høre Sussi & Leo, men jeg skal holde mig til det mere sådan virkelighedsnære.
Der er to ting, som går igen i spørgsmålene.
Den ene er spørgsmålet om, hvorfor der ikke sker en større liberalisering; den anden er spørgsmålet om tilslutningspligten.
Jeg vil gerne vedrørende liberaliseringen sige, at vi løbende gør tiltag til at forbedre taxireguleringen.
Vi har jo allerede lempet nogle tekniske krav, som mange ved, og med kommunalreformen får vi reduceret de geografiske begrænsninger.
Jeg har bedt Færdselsstyrelsen overveje, om der er yderligere muligheder for at forbedre reguleringen i lyset af kommunalreformen, så vi er altså kommet et skridt videre på vejen.
Jeg vil også gerne ærligt indrømme, at jeg havde overvejet, om man skulle have en højere grad af liberalisering,
og vi har i ministeriet faktisk – og jeg har også personligt gjort det – sat os grundigt ind i det svenske system, hvor man har liberaliseret meget.
Jeg synes ikke, jeg ser en tendens til, at det bare er lykke.
Jeg synes også, jeg ser mange problemer i Sverige med den liberalisering, så nu tager vi det med små skridt, og jeg har indtryk af, at det er en meget god måde at gøre det på, og det er også med fuld tilslutning fra taxierhvervet.
Så er der selve tilslutningspligten.
Formålet med denne bestemmelse er at fastholde kommunernes mulighed for at gennemføre en fleksibel administration af taxiloven og tilpasse den til de forhold, at der nu engang kommer nogle større kommuner her i landet.
I dag skal undtagelsen fra tilslutningspligten i store kommuner kombineres med krav om, at den pågældende vognmand alene må køre i geografisk begrænsede områder uden for byerne.
Med lovforslaget skal fritagelser ikke længere behæftes med vilkår, der indskrænker udnyttelsesmulighederne.
Det er sådan set et forsøg på at gøre det noget mere smidigt, og det er også et forsøg på ikke at tvinge vognmændene ind i fællesskaber, for specielt i landområderne har der været en tendens til, at vognmændene – og jeg har faktisk talt personligt med mange af dem – er bange for, at de skal blive lukket inde i nogle store fællesskaber, hvor de simpelt hen drukner og forsvinder dels i administration, dels i omkostninger.
Det har jeg ikke syntes skulle være tilfældet.
Jeg har engageret mig ganske meget i det her personligt, og jeg tror, at hr. Rune Lund og jeg for en gangs skyld er enige, og det er jo da i sig selv bemærkelsesværdigt.
Jeg takker for den store tilslutning.
Hermed sluttede forhandlingen, og lovforslaget overgik derefter til anden behandling.
Afstemning